# **Formulare criteriu privind certificate privind conformitatea produselor în aplicarea prevederilor art. 179, lit . m) din Legea nr. 98/2016**

Autoritatea Contractantă solicită Ofertantului (Operator Economic individual sau asociere de Operatori Economici) să prezinte certificat/certificate *[introduceți cerințe privind certificatul/certificatele, exemplu Certificat de aprobare de model sau marcaj de conformitate CE]* emis/emise de institute oficiale responsabile cu controlul calității sau organisme cu competențe recunoscute, care să ateste conformitatea produselor care urmează a fi livrate.

Ca dovadă preliminară pentru demonstrarea îndeplinirii cerinței minime, Ofertantul trebuie să utilizeze Partea IV. Criterii de selecție, Secțiunea C: Capacitatea tehnică și profesională în DUAE (răspuns) rubrica "Pentru contractele de achiziție de bunuri: certificate emise de organisme de control al calității".

În cazul în care răspunsul Ofertantului este ”Nu”, Operatorul Economic Ofertant completează în DUAE (răspuns), utilizând formatul pus la dispoziție de Autoritatea Contractantă, în câmpul *"Dacă nu, vă rugăm să explicați de ce și să precizați ce alte mijloace de probă pot fi furnizate:"* cel puțin:

1. motivul pentru care Operatorul Economic Ofertant nu poate să prezinte certificat/certificate *[introduceți cerințe privind certificatul/certificatele]* care să ateste conformitatea produselor care urmează a fi livrate;
2. informații despre ce alte mijloace de probă pot fi furnizate privind atestarea conformității produselor care urmează a fi livrate.

Cerința mai sus menționată este obligatorie și se evaluează: CERINȚĂ ÎNDEPLINITĂ/CERINȚĂ NEÎNDEPLINITĂ utilizând ca referințe:

1. descrierea din Fișa de Date a Achiziției – secțiunea III.2.3.a) Capacitatea tehnică și/sau profesională, paragraful Certificate care să ateste conformitatea produselor care urmează a fi livrate
2. informațiile furnizate de Operatorul Economic Ofertant în DUAE (răspuns),

în aplicarea prevederilor art. 193, alin. (1) din Legea nr. 98/2016 și art. 132, alin. (1) din HG nr. 395/2016, în etapa de verificare a modului de îndeplinire a cerințelor minime,

respectiv,

1. informațiile furnizate de Operatorul Economic Ofertant în DUAE (răspuns),
2. documentele justificative ce urmează a fi furnizate de Operatorul Economic Ofertant pentru informațiile incluse în DUAE (răspuns),

în aplicarea prevederilor art. 196 din Legea nr. 98/2016 și art. 132, alin. (2) din HG nr. 395/2016.

In conditiile art. 20 alin. (7) din HG nr. 395/2016, in cazul în care există discrepanţe între informaţiile prevăzute în DUAE şi cele prevăzute în fişa de date, prevalează informaţiile din fişa de date, DUAE urmând a fi revizuit corespunzător.

În cazul în care Ofertantul:

1. este o asociere de operatori economici,
2. utilizează capacitățile altor entități,
3. are subcontractanți,

fiecare operator economic participant la procedură trebuie să prezinte certificat/certificate *[introduceți cerințe privind certificatul/certificatele]* emis/emise de institute oficiale responsabile cu controlul calității sau organisme cu competențe recunoscute, care să ateste conformitatea produselor care urmează a fi livrate de fiecare în parte, după caz*.*

Instrucțiunile de mai sus pentru furnizarea informațiilor privind certificat/certificatecare să ateste conformitatea produselor care urmează a fi livrate în ceea ce privește DUAE (răspuns) ca dovadă preliminară sau în legătură cu documentele justificative sunt extinse și la Operatorii Economici pe ale căror capacități se bazează Operatorul Economic Ofertant.

La solicitarea expresă a Autorității Contractante și în aplicarea prevederilor art. 196 din Legea nr. 98/2016, transmisă ca urmare a finalizării procesului de evaluare și întocmirea clasamentului ofertelor admisibile pe baza aplicării criteriului de atribuire, Ofertantul (Operator Economic individual sau membru al asocierii) aflat pe primul loc, trebuie să fie în măsură sa prezinte documente care să probeze toate afirmațiile incluse în DUAE (răspuns) la rubrica "Pentru contractele de achiziție de bunuri: certificate emise de organisme de control al calității”.

Documentele suport includ, dar nu se limitează la: certificat/certificate emis/emise de institute oficiale responsabile cu controlul calității sau organisme cu competențe recunoscute sau alte dovezi pe care le poate prezenta operatorul economic pentru demonstrarea informațiilor incluse în DUAE (răspuns) în legătură cu "Certificatele care să ateste conformitatea produselor care urmează a fi livrate*”*.

În cazul în care, din orice motive documentele justificative solicitate nu sunt în limba procedurii specificată în secțiunea IV.3.6) a Fișei de Date a Achiziției Operatorii Economici trebuie să prezinte, ca urmare a solicitării exprese a Autorității Contractante versiunea tradusă a respectivelor documente în limba procedurii așa cum este aceasta specificată în secțiunea IV.3.6 a Fișei de Date a Achiziției.

In aplicarea art 197 din Legea 98/2016, atunci când, la completarea DUAE, Operatorul Economic precizează că documentele justificative pentru afirmațiile și informațiile incluse în declarația pe proprie răspundere (sub forma DUAE) sunt disponibile în format electronic și indică URL-ul și codul de acces la informații, acesta nu trebuie să mai transmită, la solicitarea expresă a Autorității Contractante, documentele suport, ci doar să confirme Autorității Contractante că informațiile sunt disponibile pentru a fi accesate și transferate de la adresa URL menționată de operator și incluse în arhiva electronică constituită la nivel de Autoritate Contractantă.

În aplicarea prevederilor art. 174, alin. (2) și art. 183, alin. (2) din Legea nr. 98/2016, Autoritatea Contractantă solicită o singură dată Ofertantului înlocuirea Subcontractantului sau a Terțului Susținător, respectiv a entității pe ale cărei capacități Ofertantul se bazează pentru îndeplinirea cerințelor minime, utilizând ca referință condițiile de participare la procedură specificate în Fișa de Date a Achiziției, informațiile incluse în DUAE (răspuns) prezentat de Subcontractant sau Terțul susținător și evidențele furnizate de Operatorul Economic Ofertant drept dovezi pentru informațiile incluse în DUAE (răspuns) al Operatorului Economic Subcontractor sau Terț Susținător.